FI Euroopan unionin virallinen lehti C 6/39

Kanne 10.11.2008 — adidas v. SMHV

(Asia T-479/08)

(2009/C 6/78)

Kannekirjelmän kieli: englanti

Asianosaiset

Kantaja: adidas (Herzogenaurach, Saksa) (edustajat: lakimiehet V. von Bomhard ja A. Renck sekä solicitor I. Fowler)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: Patrick Holding ApS (Fredensborg, Tanska)

Vaatimukset

— sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 849/2007-2 tekemä päätös on kumottava

— vastaaja on velvoitettava korvaamaan oikeudenkäyntikulut, ja siinä tapauksessa, että vastapuoli valituslautakunnassa esiintyy väliintulijana vastaajan puolesta, vastaaja ja vastapuoli on velvoitettava yhteisvastuullisesti korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: Vastapuoli valituslautakunnassa

Haettu yhteisön tavaramerkki: Kuviomerkki, joka esittää kenkää, jossa on kaksi raitaa, luokkiin 18, 25 ja 28 kuuluvia tavaroita varten

Sen tavaramerkki- tai merkkioikeuden haltija, johon väitemenettelyssä on vedottu: Kantaja

Tavaramerkki- tai merkkioikeus, johon väitemenettelyssä on vedottu: saksalainen numerolla 39 950 559 luokkaan 25 kuuluvia tavaroita varten rekisteröity kuviomerkki, joka esittää kenkää, jossa on kolme raitaa; saksalainen numerolla 944 623 luokkaan 25 kuuluvia tavaroita varten rekisteröity kuviomerkki, joka esittää kenkää, jossa on kolme raitaa; saksalainen numerolla 944 624 luokkaan 25 kuuluvia tavaroita varten rekisteröity kuviomerkki, joka esittää kenkää, jossa on kolme raitaa; saksalainen numerolla 897 134 luokkaan 25 kuuluvia tavaroita varten rekisteröity kuviomerkki, joka esittää kenkää, jossa on kolme raitaa; numerolla 391 692 luokkaan 25 kuuluvia tavaroita varten rekisteröidyn kansainvälisen kuviomerkin, joka esittää kenkää, jossa on kolme raitaa, saksalainen merkintä; numerolla 414 034 luokkaan 25 kuuluvia tavaroita varten rekisteröidyn kansainvälisen kuviomerkin, joka esittää kolmea raitaa, saksalainen merkintä; numerolla 414 035 luokkaan 25 kuuluvia tavaroita varten rekisteröidyn kansainvälisen kuviomerkin, joka esittää kolmea raitaa, saksalainen merkintä; numerolla 414 036 luokkaan 25 kuuluvia tavaroita varten rekisteröidyn kansainvälisen kuviomerkin, joka esittää kolmea raitaa, saksalainen merkintä; numerolla 414 037 luokkaan 25 kuuluvia tavaroita varten rekisteröidyn kansainvälisen kuviomerkin, joka esittää kolmea raitaa, saksalainen merkintä.

Väiteosaston ratkaisu: Väite hyväksytään ja yhteisön tavaramerkki hylätään kokonaisuudessaan

Valituslautakunnan ratkaisu: Väiteosaston päätös kumotaan

Kanneperusteet: Komission asetuksen N:o 2868/95 (1) 16 säännön 3 kohtaa, 17 säännön 2 kohtaa ja 20 säännön 2 kohtaa on rikottu ja näin ollen on rikottu myös neuvoston asetuksen N:o 40/94 8 artiklan 1 kohdan b alakohtaa, koska valituslautakunta totesi virheellisesti, että kantaja ei täyttänyt kääntämistä koskevaa vaatimusta eikä tämän vuoksi konkretisoinut riittävästi niiden aikaisempien tavaramerkkien, joihin oli vedottu, pätevyyttä, olemassaoloa ja ulottuvuutta, etenkin saksalaisen numerolla 39 950 559 rekisteröidyn tavaramerkin osalta.

(1) Yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13.12.1995 annettu komission asetus (ETY) N:o 2868/95 (EYVL L 303, s. 1).